《上宣副定甫十二韵》
宋代·汪梦斗

建邺古都会，东南气势雄。宣流分汉使，礼乐有周公。

自是通儒术，元非急治功。一江秋色外，九郡月明中。

云泽遍田里，声华彻昊穹。藩方小盘薄，廊庙即舂容。

力可安燕祚，学能传孔宗。经纶方寸起，勋德古人同。

妄息五官寂，灵存万虑空。井寒那起浪，木静不惊风。

定者心之主，行兮用以充。苍生望霖雨，宁久蛰泥龙。

作者简介：梦斗字玉南，号杏山，绩溪人。理宗景定二年（一二六一）魁江东漕试，授江东制置司干官。度宗咸淳间为史馆编校，以事弃官归。宋亡，不仕。[1] 有北游集。后从事讲学以终。汪梦斗诗，以影印文渊阁《四库全书·北游集》为底本，校以明隆庆三年汪廷佐刊《北游诗集》（简称明刊本）。新辑集外诗附于卷末。